บาทเปิด 34.94/99 บาทต่อดอลล่าร์คาดแกว่งแคบ
เงินบาทเปิดตลาด 34.94/99 บาทต่อดอลล่าร์  แนวโน้มยังแกว่งแคบ นักลงทุนรอดูตัวเลขเศรษฐกิจสหรัฐฯสำคัญในสัปดาห์หน้า
24 ก.พ. 2560

เงินบาทเปิดตลาด 34.94/99 บาทต่อดอลล่าร์  แนวโน้มยังแกว่งแคบ นักลงทุนรอดูตัวเลขเศรษฐกิจสหรัฐฯสำคัญในสัปดาห์หน้า
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.94/99 บาท/ดอลลาร์ แข็งค่า เล็กน้อยจากช่วงเย็นวานนี้ที่ปิดตลาดที่ระดับ 34.99 บาท/ดอลลาร์
ตลอดทั้งวันนี้คาดว่าเงินบาทจะยังเคลื่อนไหวอยู่ในกรอบแคบ เพราะวันนี้ไม่มีปัจจัยสำคัญที่จะมีผลต่อค่าเงินบาทมากนัก ตลาดน่าจะรอดูหลายตัวเลขเศรษฐกิจสำคัญทางฝั่งสหรัฐฯ ที่จะออกมาอีกหลายตัวในสัปดาห์หน้า ซึ่งน่าจะมีผลต่อการเคลื่อนไหวของค่าเงินได้มากกว่า
"วันนี้เงินบาทคงเคลื่อนไหวในกรอบแคบๆ ยังไม่มีปัจจัยอะไรสำคัญมาก รอดูสัปดาห์หน้าสหรัฐฯ จะรายงานตัวเลขเศรษฐกิจสำคัญหลายตัว ตลาดคงดูว่าจะ move อย่างไร" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 34.90-35.05 บาท/ดอลลาร์